ปรับแสงให้มืดลงหน่อย…
- ทดสอบเสียงนะครับ - ทดสอบ
โอเค
มีคนโวยวายอยู่ข้างนอก
ให้ทีมงานออกไป จัดการข้างนอกหน่อยได้ไหม
ทะเลาะกันวุ่นวายใหญ่โต
มีผู้หญิงเข้ามาผสมโรงด้วย ไม่เลิกทะเลาะกันแน่
(รานจีต ซานเกิล ทนายของอินดรานี)
ขอลองได้ไหม ชัยทานยา
ครับ
ไปจัดการเสียงข้างนอกที
ผมไม่เคยว่าความคดีฆาตกรรมแพ้
เหตุผลก็คือ…
กลยุทธ์เป็นส่วนสำคัญที่สุด ในการแก้ต่างคดีอาญา
ตามจรรยาบรรณในวิชาชีพผม ถ้าลูกความว่าจ้างผม
ผมมีหน้าที่เป็นตัวแทนของเขา
ผมจะคิดว่าเขาผิดจริงหรือไม่ผิด อันนั้นไม่เกี่ยว
หน้าที่ผมในฐานะมืออาชีพ
คือทำรูปคดีดีที่สุดไปเสนอต่อศาล
อินดรานีว่าจ้างผม ให้เป็นตัวแทนของเธอเพราะ
เธอคิดว่าผมเหมาะสมที่สุด สำหรับงานนี้ ผมถึงได้รับทำคดี
อัยการยังพิสูจน์ไม่ได้เลยว่า
ชีนายังมีชีวิตอยู่หรือตายไปแล้ว เพราะนิติเวชยังไม่ได้ยืนยัน
ทฤษฎีที่ว่าชีนาตายแล้ว
ไม่ๆ ไม่ เดี๋ยวก่อนๆ เดี๋ยว
- และ 307 อีกครั้งนะ… - อินดรานี ใจเย็น เย็นไว้ๆ
- ใจเย็น - แต่ไม่มี…
เดี๋ยวก่อนๆ เดี๋ยว
- อย่าเพิ่ง - อินดรานี…
ถ่ายได้เลย
(อินดรานี มูเกอร์เจีย: ความจริงที่ฝังกลบ)
(ปลายเดือนเมษายน ปี 2012)
อินดรานีบอกว่า "เธอส่งชีนาลงที่ด้านหน้า…
(เสียงปีเตอร์ มูเกอร์เจีย)
ร้านอมาร์สันส์"
แล้วใครเป็นคนที่สุดท้าย ที่เธอติดต่อด้วยหลังจากนั้น
ราหุล
- เธอส่งข้อความหาคุณเหรอ - ใช่
และเธอส่ง… เธอส่งข้อความหาอินดรานีด้วย
โอเค
ในช่วงดึกของคืนนั้น
เธอส่งข้อความหาผมตอนเช้าด้วย
(เสียงราหุล มูเกอร์เจีย)
เธอส่งข้อความหาผมตอนเช้า
ข้อความเหมือนมาจากคนอื่น ดูออกจะแปลกๆ
(ราหุล: คิดถึงหมีน้อยของผมนะ)
(ชีนา: ฉันรู้ว่าคุณคงจะเสียใจ แต่ฉันอยากยุติความสัมพันธ์ของเรา)
(ฉันไม่ได้อยากบอกคุณแบบนี้เลย)
ผมไม่รู้ว่าจะทำยังไง ไม่รู้ว่าจะคิดยังไง
ไม่รู้จะพูดอะไรดี ผมไม่รู้
ไม่ต้องทำอะไรเลย ไม่ต้องทำหรือคิดอะไรทั้งนั้น
(เสียงอินดรานี มูเกอร์เจีย)
คนเราต้องเดินหน้าต่อ
เธอไม่ได้เลิกกับแฟน เป็นครั้งแรกอยู่แล้วนี่
นี่ไม่ใช่ครั้งแรก ราหุล และเธอแค่ต้อง
ตั้งสติแล้วก้าวต่อไป
ฉันเคยผ่านเรื่องพวกนี้มาแล้ว เธออาจจะตายไปแล้ว
เธออาจยังมีชีวิตอยู่และเราคิดว่า "โอเค เธอตายไปแล้ว"
แต่ในทางกลับกัน มีการส่งข้อความมาเยอะมาก
เธอยังมีชีวิตอยู่แน่ๆ หลังวันที่ 24 เมษายน ปี 2012
อดีตเจ้าแม่สื่อที่กลายเป็นผู้ต้องหา ฆ่าคนตาย อินดรานี มูเกอร์เจีย
กล่าวอ้างว่าชีนา โบรายังไม่ตาย
และเธออยู่ในจัมมูและแคชเมียร์
บรรดานักข่าวทุกคนที่ไปศาล
อาจจะคิดสักแวบหนึ่งว่า…
(วิดยา นักข่าว)
ชีนาตายแล้วจริงเหรอ
ในคดีทั้งหมดนี้
อินดรานีไม่เคยยอมรับข้อเท็จจริง ที่ว่าชีนาตายแล้ว
ฉันจะเปิดเผยความจริง และหาว่าชีนาอยู่ที่ไหน
ฉันจะไม่ยอมหยุดค้นหาชีนา
อินดรานี มูเกอร์เจียอ้างว่า มีคนเห็นหญิงสาวที่ดูคล้ายชีนา
ที่สนามบินกูวาฮาติเมื่อเร็วๆ นี้
ทำไมคนเราสามารถหายไปเฉยๆ…
(ราชดีป ซาร์เดไซ นักข่าว)
อย่างกับเป็นอากาศธาตุได้
ในเมื่อเธอมี เป้าหมายในชีวิตอีกมากมาย
และถ้าเธอหายตัวไป มันจะเป็นไปได้ยังไงในยุคโซเชียล
โทรศัพท์มือถือและบัตรเครดิต ที่เธอจะหายไปอย่างไร้ร่องรอย
ฝ่ายจำเลยละเมอเพ้อพกมากกว่า…
(ไวฮายาซี ปานเด แดเนียล นักข่าวศาลอาวุโส)
ที่คิดว่าเธอยังไม่ตาย
ฝ่ายจำเลยแค่พยายามบิดเบือนความจริง
ตลอดเวลาที่ผมทำงานมา
นี่เป็นคดีที่แปลกประหลาดที่สุด เท่าที่ผมเคยเจอ
นี่เป็นเกมจิ๊กซอว์ ที่ผมคิดว่าแก้ปริศนาออกแล้ว
แต่คดีนี้ก็ยังไม่สมเหตุสมผล เพราะตราบใดที่ยังหาชีนาไม่เจอ
คำถามที่ผู้คนยังคงคาใจคือ เกิดอะไรขึ้นกับชีนา โบรา
ฉันไม่รู้ว่าชีนาโดนฆ่ารึเปล่า ไม่รู้ว่าชีนาตายหรือยัง
ไร้สาระชัดๆ จุดจบอยู่ตรงไหน แล้ว…
(วิดฮี มูเกอร์เจีย ลูกสาวของอินดรานี มูเกอร์เจีย)
จุดเริ่มต้นคืออะไร จุดจบคืออะไร
ชีนาตายแล้วหรือว่ายังไม่ตาย แล้วใคร…
ฉันควรอยู่ตรงไหนในจุดนี้ ฉันควรเอาใจช่วยใคร
ฉันใช้เวลาเจ็ดปีเพื่อพยายามหาคำตอบ
ฉันรู้แค่มีเงินก้อนโตเข้ามาเอี่ยว
และมีการหลอกลวงเยอะมากด้วย
เจ้าแม่สื่ออินดรานี มูเกอร์เจีย
โดนตำรวจมุมไบจับกุม และตั้งข้อหาฆาตกรรม
คดีฆาตกรรมชีนา โบรา
ทำไมจู่ๆ หลังจาก ที่ชีนาหายตัวไปสามปี
ตำรวจสถานีคาร์ถึงรู้ว่า…
(ซาฮิล โจชิ นักข่าว)
อินดรานี มูเกอร์เจียฆ่าลูกสาวตัวเอง
และนำศพของเธอไปทิ้งในรายครณ์ ห่างจากมุมไบไป 100 กิโลเมตร
มันต้องมีใครสักคน แหล่งข่าวสักแห่ง
(ราเกช มาเรีย ผู้บัญชาการตำรวจมุมไบ ปี 2015)
มีทฤษฎีสมคบคิด
ว่าราเกซ มาเรียได้รับสาย จากแหล่งข่าวนิรนาม
ว่ามีการเจอศพที่หายไปในรายครณ์
และศพนี้คือชีนา โบราจริงๆ
เธอโดนฆ่าตาย เธอไม่ได้หายตัวไป
และคนขับรถของอินดรานี ชยัมวาร์ ไร มีเอี่ยวในการฆ่า
(21 สิหาคม ปี 2015 สี่วันก่อนอินดรานีโดนจับ)
จากข้อมูลของตำรวจมุมไบ หลังจากรับแจ้งเบาะแส
ชยัมวาร์ ไรไปที่แถวๆ ถนนคาร์เตอร์ในบันดรา
เพื่อทิ้งปืนที่เขาพกติดตัวมา
ทำไมคนขับรถต้องเดินแปดกิโลเมตร ไปที่ถนนคาร์เตอร์
(วาโกลา ถนนคาร์เตอร์)
เพื่อเอาปืนไปทิ้ง เพราะเขาอาศัยอยู่ใกล้แม่น้ำมิถิ
ซึ่งน่าจะเป็นจุดที่ง่ายที่สุด ในการกำจัดปืน
ตามรายงานของตำรวจ
ตำรวจเห็นว่าเขามีท่าทางลับๆ ล่อๆ
ตำรวจค้นตัวเขาและพบว่าเขาพกปืน
(สถานีตำรวจคาร์ มุมไบ)
ตำรวจพาเขาไปสอบปากคำ
และในระหว่างการสอบปากคำ เขาเปิดเผยว่า
ตัวเขาเอง อินดรานีและซานจีพ คานนา ฆ่าชีนาในปี 2012
ทำไมคนขับรถถึงให้การปรักปรำตัวเอง
เพียงเพราะถูกจับข้อหาพกพาอาวุธ
ไปเป็นข้อหาฆาตกรรมเมื่อสามปีก่อน
ที่ไม่จำเป็นต้องเชื่อมโยง กับการพกพาอาวุธเลย
เมื่อเราจับผู้ต้องหามาได้
เมื่อเขาเปิดเผยความผิดที่กระทำลงไป
(ทัตตาเตรยะ บาร์กูด สารวัตรอาวุโส สน. คาร์)
ไม่ว่าจะเป็นหนึ่ง สองหรือสามข้อหา
ไม่ว่าเขาพูดอะไร นั่นคือสิ่งที่เขาสารภาพ
นี่เป็นแนวปฏิบัติที่ยอมรับกัน ในวงการตำรวจ แบบไม่เป็นทางการ…
(วายพี ซิงห์ อดีตตำรวจ)
ถ้าคุณอยากเอาผิดคนร้ายหรืออาชญากร
คุณยัดอาวุธให้เขา แล้วสร้างรูปคดี
ทำให้เห็นว่า มีการยึดอาวุธผิดกฎหมายได้
ฉันคิดว่าเรื่องก็คือมีบุคคลนิรนาม
แจ้งไปที่ราเกซ มาเรีย ว่ามีคนขับรถพกปืน
ฉันว่าทั้งหมดนี้เป็นการจัดฉาก
เป็นเรื่องไร้สาระสุดๆ
เป็นฉันคงจะตั้งคำถามว่า ใครได้ประโยชน์จากการที่แม่โดนจับ
ถ้ามองย้อนไปทบทวน พฤติกรรมของคนขับรถ
และความสัมพันธ์ของเขากับตำรวจ เขาไม่ถือว่าเป็นพยานที่น่าเชื่อถือ
ตำรวจอาจจะบีบบังคับเขา
และในภายหลัง เขาได้รับสิ่งล่อใจ "โอเค
มาเป็นพยาน แล้วเราจะปล่อยนายไป"
(ซีบีไออภัยโทษให้ คนขับรถ ชยัมวาร์ ไร)
ผู้รับการงดเว้นโทษ ภายใต้กฎหมายอินเดีย
คือคนที่โยนเพื่อนไปให้ ฝูงแร้งรุมทึ้ง
ดังนั้นเราไม่ควรไปให้ราคา กับคำให้การของเขา
เว้นแต่ว่าและจนกว่า คำให้การของเขาจะได้รับการยืนยัน
จากหลักฐานที่เชื่อถือได้ ซึ่งจะต้องไม่มีอคติมาเจือปน
จากคำให้การของเขา ชยัมวาร์ ไรเล่าเรื่อง
ที่ค่อนข้างพิลึก แม้นำไปเทียบกับสุภาษิตอย่าง
"ความจริงแปลกกว่านิยาย"
เขาเล่าให้ฟังว่าเมื่อตำรวจ เรียกเขาเข้าไปในห้องสอบสวน
และเขาเปิดสไกป์ให้ดู
มีหน้าของอินดรานีบนหน้าจอ เธอพูดว่า
"ฉันเข้ากับลูกสาวไม่ได้ นายต้องไปฆ่าเธอซะ"
เขาพูดในทำนองว่า "นายหญิงสั่งให้ผมไปฆ่าเธอ"
"นายหญิงอยากให้ทำผม ผมก็เลยทำ"
(24 เมษายน ปี 2012 คืนที่ชีนาหายตัวไป)
แล้วก็มีมิคาอิล
แม่กลับบ้านตอนสามทุ่มสี่สิบห้า
เวลาจากร้านอมาร์สันส์ กลับมาถึงบ้าน
ก็ไม่ควรมากกว่าครึ่งชั่วโมง
- ครับ - แม่ก็เลยหลับไป
เพราะแม่ต้อง… แม่มีแขก
มิคาอิล เขาบินมาจาก… แม่จะบอกให้นะ
- เขาบินมาจากนอกเมือง โอเคไหม - โอเค
หนึ่งในเหตุผลที่อินดรานี อยากฆาตกรรมชีนา
คือพวกเธอเข้ากันไม่ได้เลย ชีนาไม่เหมือนลูกสาวของเธอ
ดูเหมือนเธอจะมีปัญหา กับมิคาอิลเหมือนกัน
อินดรานีบอกผมว่า "วันที่ 24 แม่จะอยู่ในอินเดีย"
(มิคาอิล โบรา ลูกชายของอินดรานี มูเกอร์เจีย)
"มาเจอแม่หน่อย" ผมนั่งเที่ยวบินกลางคืน
ผมมาที่มุมไบ
ผมมาถึงอะพาร์ตเมนต์มาร์โลว์ เกือบสองทุ่มครึ่ง
(มาร์โลว์ ซีเอชเอส)
ไม่มีใครอยู่บ้าน
ผมโทรหาอินดรานีในทันที
เธอบอกผมว่า…
"เรากำลังยุ่งนิดหน่อย"
"แม่ขอเวลาเดี๋ยว พักผ่อนไปก่อน เดี๋ยวแม่จะไปหา"
ฟังดูแปลกๆ แต่ผมตอบไปว่า "ไม่เป็นไร"
ส่วนในตอนนี้ ผมรู้สึกว่า…
(ร้านอมาร์สันส์)
นั่นคงเป็นตอนที่เกิดการฆาตกรรมชีนา
ตามคำบอกเล่าของชยัมวาร์ ไร พวกเขาไปที่ถนนสายเปลี่ยว
ในบันดราซึ่งไม่มีใครสัญจรผ่านไปมา
ซานจีพ คานนา เขานั่งอยู่ที่เบาะหน้า
และอินดรานีกับชีนานั่งอยู่เบาะหลัง
อินดรานีมอมยาเธอ
ยาออกฤทธิ์ในทันทีทันใด และเธอมีอาการมึนงง
จากนั้นซานจีพมาที่เบาะด้านหลัง
และดึงผมของชีนาไว้
อินดรานีกระโดดขึ้นคร่อมชีนา และกดเธอไว้อย่างแรง
และชยัมวาร์ ไร ให้การช่วยเหลือนิดๆ หน่อยๆ
เขาเอื้อมมือมาด้านหลัง เพื่อรั้งชีนาไว้
อินดรานีรัดคอลูกสาวนานห้านาที
ต่อจากนั้น พวกเขาไปที่เดอะทัช ชยัมวาร์ ไรนั่งอยู่ด้านนอกเดอะทัช
ที่นั่นเป็นหนึ่งในจุดที่พลุกพล่าน ที่สุดในบันดรา กับศพ…
ในระหว่างที่อินดรานีไปดื่มชา
ทั้งๆ ที่มีศพอยู่ในรถของเธอ
และเขานั่งเฝ้าศพอยู่ในรถ
พวกเขาเอาศพกลับมาที่บ้าน
พออยู่ในโรงรถ พวกเขาเอาศพลงมาจากรถ
และใส่ไว้ในกระโปรงท้ายรถ
หลังจากนั้นอีกสักพัก อินดรานีกลับมาถึงบ้าน
ตอนนั้นผมอยู่ตรงนอกชาน
เธอเอาวิสกี้ให้ผม
จิบแรกที่ผมดื่มเข้าไป…
ผมรู้สึกถึง…
รสชาติของสารเคมีอยู่ในปาก ซึ่งเป็นสิ่งที่ผมเคยชิมมาก่อน
ผมเริ่มผวา
มีชายคนหนึ่งมายืนอยู่ใกล้ประตู
และนั่นเป็นตอนที่ผมเห็นซานจีพ คานนา
(ซานจีพ คานนา อินดรานี มูเกอร์เจีย ปีเตอร์ มูเกอร์เจีย)
อันที่จริงแล้วผมกลัวมากเลย
เพราะครั้งสุดท้ายที่เขามาอยู่ใกล้ๆ ผมถูกส่งไปสถานบำบัดยา
ผลกระทบจากจิบแรกที่ดื่มลงไป มันเยอะจนผมไม่สามารถ…
ผมเริ่มเวียนหัวหน้ามืดตาลาย
ผมเทเหล้าทิ้ง
หลังจากนั้นไม่นาน ผมรู้สึกว่า เธอกำลังรอให้ผมหมดสติ
จู่ๆ เธอก็พูดว่า "แม่ต้องไป ร่วมประชุมสำคัญตอนนี้เลย"
ผมรู้สึกชอบกล
ปกติแล้วไม่มีใครประชุมกัน ตอนตีหนึ่งครึ่งหรือตีสอง
หลังจากที่อินดรานีไป สิ่งแรกที่ผมทำคือผมหนี
และผมตรงไปที่สนามบิน…
เพื่อบินไปกูวาฮาติ
ผมอาจถูกฆ่าตายในคืนนั้น
ชยัมวาร์ ไร เขายืนยัน เรื่องของเขาตั้งแต่ต้นจนจบ
พวกเขาเคลื่อนย้ายศพ พวกเขาจับศพไปนั่งที่เบาะหลัง
พวกเขาทาลิปสติกและหวีผมให้ชีนา
ระหว่างทางไปทิ้งศพ พวกเขาแวะเติมน้ำมัน
พวกเขาต้องสวนทาง กับคนบนทางหลวงหลายคน
แต่ศพก็นั่งตัวตรง และพวกเขาขับรถไปถึงเมืองเพน
พวกเขาแบกศพลงจากรถเข้าไปในป่า
ไรบอกว่าเขาเป็นคนยกขาศพ และซานจีพเป็นคนยกหัว
วิธีที่เขาพรรณนาตัวเอง ว่าเขาคือคนรับใช้ที่แสนวิเศษ
คนที่ทำทุกอย่างตามที่ นายหญิงสั่งให้เขาทำ
โครงเรื่องทั้งหมดนี้ ตามคำฟ้องของอัยการคือ
อินดรานีเป็นคนวางแผน ดำเนินการ และควบคุมจนจบเรื่อง
(ข่าวด่วน)
ความคืบหน้าครั้งใหญ่ที่สุด ยืนยันผลตรวจดีเอ็นเอ
จากศพที่พบในป่าของเมืองเพน…
(15 กันยายน ปี 2015)
เป็นของชีนา โบราจริงๆ นี่คือหลักฐานที่แน่นหนาชิ้นแรก
(ฆาตกรรมชีนา โบรา: ดีเอ็นเอตรงกับศพ คำอ้างของอินดรานีฟังไม่ขึ้น)
ฝ่ายโจทก์เปิดเผย หลักฐานที่แน่นหนาที่สุด
ดีเอ็นเอที่พวกเขานำมาจากอินดรานี ตรงกับตัวอย่างดีเอ็นเอ
จากศพของชีนา
หลักฐานที่อัยการนำมาแสดง
ทำให้ฝ่ายจำเลย ตกอยู่ในสถานการณ์ลำบาก
การวิเคราะห์ดีเอ็นเอในเรื่องนี้
วิธีการทำงานของพวกเขา…
ตลกสิ้นดี
(ทนายของอินดรานี มูเกอร์เจีย แคลงใจผู้เชี่ยวชาญดีเอ็นเอ)
เมื่อการพิจารณาคดีเริ่มขึ้น
ฝ่ายจำเลยชี้ให้เห็นถึง ข้อบกพร่องร้ายแรง
อย่างเช่นผลการวิเคราะห์ดีเอ็นเอ ที่กรอกกราฟบางส่วนด้วยมือ
และฝ่ายจำเลยยังหยิบยกเรื่องนี้ และใช้ความผิดพลาดทางเทคนิคต่างๆ
เพื่อหาทางกำจัดหลักฐานดีเอ็นเอ ออกไปจากการพิจารณาคดี
ผมหักล้างคำกล่าวอ้างของฝ่ายอัยการ
ที่บอกว่าศพที่ตำรวจเจอเป็นศพของชีนา
แต่คุณร้องขอการตรวจดีเอ็นเออีกครั้ง
เพื่อพิสูจน์ว่า ไม่ใช่ศพของชีนาหรือเปล่า
ทำไมฝ่ายจำเลยต้องถามด้วยว่า
ศพนั้นเป็นศพของชีนาหรือเปล่า
มันเป็นภาระของฝ่ายอัยการ ในการพิสูจน์ความผิด
โดยปราศจากข้อเคลือบแคลงสงสัย
หน้าที่ผมคือทำลายคดีของฝ่ายอัยการ
ประชาชนจะเชื่อว่า อินดรานีเป็นผู้บริสุทธิ์ก็ต่อเมื่อ
ถ้าฝ่ายจำเลยสามารถหาจุดอ่อน
ในหลักฐานของตำรวจเจอ ซึ่งมีขนาดเท่าหลุมบนดวงจันทร์
ผมไม่คิดว่าอินดรานี มูเกอร์เจีย หรือทีมทนายของเธอ
มีคำแก้ต่างที่มันฟังขึ้นอย่างมาก
ในระดับที่สามารถหักล้าง หลักฐานของตำรวจได้อย่างสมบูรณ์
หลักฐานที่ผู้คนรับรู้กัน อย่างกว้างขวาง
มาหลายปีแล้ว
- เจอศพที่นี่ - ตัวอย่างมี…
มีข่าวล่าสุดเข้ามาว่า
อินดรานี มูเกอร์เจียอาจจะสวมรอย เป็นลูกสาวของเธอมาสักพักแล้ว
หลังจากการฆ่าชีนา โบรา
แหล่งข่าวบอกอินเดียทูเดย์ว่า อินดรานีใช้มือถือของลูกสาว
นานถึงหนึ่งปีหลังจากที่เธอตาย
รายงานยังบ่งชี้ว่า อินดรานี มูเกอร์เจีย
บอกเลิกกับราหุล มูเกอร์เจีย
ผ่านทางโทรศัพท์ โดยแอบอ้างว่าเป็นลูกสาวเธอ
ฉันไม่รู้ว่าใครเป็นส่งข้อความ
โดยส่วนตัวแล้วฉันไม่เชื่อ ว่าแม่จะเป็นคนส่งข้อความแบบนั้น
ฝ่ายอัยการเบิกตัวพยาน ซึ่งทำงานเป็นเลขาของอินดรานี
และเธอรู้ความลับทุกอย่าง ที่อินดรานีทำ
เพื่อปกปิดว่าชีนาไม่อยู่แล้ว
พยานบอกกับศาลว่า อินดรานีพยายาม
เข้าใช้บัญชีอีเมลของชีนา
เมื่อพวกเธอทำไม่สำเร็จ ก็เลยสร้างบัญชีอันใหม่ขึ้นมา
(อินดรานีบอกให้ฉันสร้าง…)
เธอสร้างบัญชีอีเมลที่ชื่อว่า
sheenabora@hotmail. com หลังจากที่ชีนาหายตัวไป
เมลนี้มาจากsheenabora@hotmail. com
วันอาทิตย์ 27 มกราคม ปี 2013
"เธอไม่มีมารยาทแม้แต่จะตอบฉันกลับ ด้วยคำขอบคุณง่ายๆ
ตอนที่ฉันอวยพรวันเกิดให้เธอ"
"เธอต้องเลิกโกหกเรื่องฉันได้แล้ว เลิกเดี๋ยวนี้เลย"
"ชีนา"
เมลนี่ฟังแล้วไม่เหมือน…
นี่แค่… อีเมลปลอมที่ฉันเคยได้
ฉันสับสนมากเลยตอนที่
บางคน… นี่เป็นเรื่อง…
ถ้าเมลไม่ได้มาจากชีนา ต้องมีคนอื่นส่งมาอยู่แล้ว จริงไหม
ข้อกล่าวหาทั้งหมดนี้ ไม่มีหลักฐานอะไรมายืนยันเลย
ไม่มีการยืนยัน
ฉันต้องปฏิเสธอยู่แล้ว ฉันปฏิเสธแน่นอน
ฉันมีลูกสาวที่ตัดสินใจ หนีหน้าไปจากฉัน
และตัดสินใจว่าจะไม่เกี่ยวข้อง อะไรกับฉันอีกแล้ว
แล้วทำไมฉันต้องไปใส่ใจด้วย
ลืมเรื่องการสร้างบัญชีใหม่ได้เลย
ทำไมฉันต้องอยากเกี่ยวข้องอะไร กับเธออีกหลังจากเธอหนีไป
บันทึกข้อมูลการโทรระบุ
ตำแหน่งของซานจีพ คานนา อินดรานี มูเกอร์เจีย
และคนขับรถ ชยัมวาร์ ไร
ทั้งสามคนนี้ มุ่งหน้าไปที่…
(รายครณ์)
ตำแหน่งเดียวกันตามข้อมูลของซีดีอาร์
(เพน รายครณ์ สองชั่วโมงจากมุมไบ)
ตามคำบอกเล่าของชยัมวาร์ ไร
วันก่อนหน้าที่จะเกิดการฆาตกรรม พวกเขาออกไป…
ดูลาดเลาว่าจะทำการฆาตกรรมยังไง และจะไปทิ้งศพที่ไหน
(อดีตคนขับรถกล่าวว่าอินดรานีโทรหา ปีเตอร์ระหว่างดูลาดเลาป่า )
ชยัมวาร์ ไรบอกตำรวจ ว่าอินดรานีโทรหาปีเตอร์
ตำรวจก็เลยดึงปีเตอร์ เข้ามามีเอี่ยวด้วย
เธอบอกว่าเจอสถานที่เหมาะๆ สองแห่ง ในสองชั่วโมง
จากการไปดูลาดเลา
ตามคำบอกเล่าของอัยการ ปีเตอร์เป็นส่วนหนึ่งของแผนทั้งหมด
เขามีส่วนเกี่ยวข้องอย่างมาก และรู้รายละเอียดทุกขั้นตอน
ทั้งสิ่งที่ถูกวางแผนไว้ สิ่งที่ทำเสร็จไปแล้ว
และอินดรานีคอยรายงานเขาเป็นระยะ
ช่วยตอบคำถามเกี่ยวกับรายงานของสื่อ
เรื่องบันทึกการโทรของอินดรานี ระบุว่าเธออยู่ในรายครณ์ในวันที่ 23
คุณไม่ปฏิเสธข้อเท็จจริง เรื่องการไปดูที่ ถูกต้องไหม
ค่ะๆ วันที่ 23 ฉันไปดูที่มา แค่นั้นแหละ
โอเค
ใครก็ตามที่รู้จักอินดรานี รู้ว่าเธอเสพติด
การซื้ออสังหาริมทรัพย์
มีพื้นที่ทำการเกษตรกรรม ที่เธอสนใจซื้อ
ที่ดินนั่น…
ตอนที่เธอไปดูมา
เธอกลับมา และอยากซื้อที่แห่งนั้นจริงๆ
พูดง่ายๆ ก็คือคุณเข้าไปดู
- ฟาร์ม… บ้านไร่ - ที่ดินเพาะปลูก
มันบังเอิญอย่างน่าประหลาด…
- ไม่ใช่แบบนั้น… - บริเวณที่ตำรวจอ้างว่า
- พบศพของชีนา… - แต่ทุกคนอาศัยอยู่ที่บอมเบย์
- ไปหาซื้อที่แถวนั้น - คือจุดเดียวกับ…
เพื่อเอาไปสร้างบ้านไร่ ใครๆ เขาก็มีบ้านไร่ที่นั่นกัน
นี่เป็นเรื่องบังเอิญอย่างแน่นอน
ที่อินดรานีไปอยู่ในรายครณ์
มองหาที่ดินเพื่อทำการเกษตรกรรม ในวันที่ 23
แต่ใครก็ตามที่ไปรายครณ์ เพื่อมองหาที่ดิน
ในการสร้างบ้านไร่ที่นั่น ไม่จำเป็นต้องไปดูลาดเลา
สำหรับการเอาศพไปทิ้ง ถูกต้องไหม
(18 กันยายน ปี 2018)
เรามีข่าวด่วนเข้ามา ว่าอินดรานี มูเกอร์เจีย
กำลังจะยื่นเอกสารฟ้องหย่าสามี ปีเตอร์ มูเกอร์เจีย
บทบาทของปีเตอร์ ทิ้งคำถามที่ไม่มีคำตอบเอาไว้มากมาย
(ศาลครอบครัว มุมไบ)
เขาอ้างอยู่เสมอว่าไม่รู้อะไรเลย แต่ดูเหมือนเขารู้เรื่องเป็นอย่างดี
และถ้าเขารู้เรื่องจริง เขาก็ไม่อาจกล่าวโทษอีกฝ่ายได้
โดยที่ไม่ได้กล่าวโทษตัวเอง
เรื่องนี้นำไปสู่ความตึงเครียด อย่างมากระหว่างสองผัวเมีย
(รับรองการหย่า ทรัพย์สินจำนวนมากตกเป็นของอินดรานี)
(สตูดิโอแฟลทในมาร์โลว์ บ้านในบริสตอลและสเปน)
(ภาพวาดปีกัสโซ พรม เครื่องเรือน เครื่องเพชรมูลค่าสามโครน)
(จะตกเป็นของอินดรานี)
การหย่าเสร็จสิ้นในปี 2019
ทุกคนพูดกันว่า "โอ้ย" แบบว่า…
"อินดรานีเล่นเขาหนักเลย เธอเอาทุกอย่างที่ปีเตอร์มีไปหมด"
ฉันแบบว่า "เวรเอ๊ย แม่ทำแบบนี้อีกแล้ว"
"เรื่องบ้าอะไรกันเนี่ย"
ฉันไปที่ศาลเพื่อที่จะได้กอดพ่อ
และฉันเห็นแม่นั่งอยู่ตรงนั้น และ…
แม่ตื่นเต้นมากที่เห็นฉัน
ฉันตะโกนด่าแม่ ฉันตรงเข้าไป ฉันพูดประมาณว่า
"แม่ทำบ้าอะไรอยู่เนี่ย แม่ทำแบบนี้ได้ยังไง"
ฉันบอกว่าแม่ขโมยเงินพ่อฉันไปหมดเลย
ฉันบอกว่าเรื่องนี้เป็นฝีมือแม่ และแม่เป็นฆาตกร
ฉันบอกว่า "แม่ฆ่าชีนา"
(อินดรานีเป็นลม วิดฮีคร่ำครวญ)
ฉันกลับไปบ้าน…
ฉันเอาจินออกมาขวดหนึ่ง เดินเข้าไปในห้องและล็อกประตู
แม่คงแค่อยากกอดฉันอีกสักครั้ง
ฉันเอาแต่ดื่มเหล้า ดื่มต่อไปเรื่อยๆ
ฉันเดินเข้าไปในห้องน้ำของพ่อ
และฉันเปิดขวดยาออกมา 14 ถึง 15 ขวด
ยาสีสันต่างๆ ฉันกินเข้าไปทั้งหมด
กินไปทีละเม็ด ทีละเม็ด
ฉันจำได้แค่ตื่นขึ้นมาในโรงพยาบาล
จังหวะที่ฉันตื่นขึ้นมา…
ฉันเห็นหน้าของแม่อยู่ในหัว
และฉันก็ร้องไห้ ฉันร้องไห้ไม่หยุด
ฉันคิดถึงแม่ ฉันยอมให้ตัวเองคิดถึงแม่
ฉันไม่ได้อยู่เพื่อแม่ ฉันควรจะอยู่เคียงข้างแม่
(ปราศจากความรักของแม่: ลูกสาวของ อินดรานีวีนแหลกที่ศาล)
แต่พอแม่ฉันได้ประกันตัวออกมา ฉันแบบว่า "ฉันรักแม่นะ
พอแม่ออกมาแล้ว และฉันอยากไปอยู่กับเธอ"
เมื่อฉันแสดงตัวว่าเข้าข้างแม่ ต่อหน้าสาธารณะ
ครอบครัวของปีเตอร์ พวกเขาตัดหางฉันในทันที
ฉันไม่ใช่ส่วนหนึ่ง ของครอบครัวนี้ตั้งแต่แรก
ดังนั้นนี่ไม่ใช่การทรยศ
ฉันแค่ทำตัวอย่างที่คิดเท่านั้น
และตอนนี้ฉันเลือกอยู่ข้างแม่
หวังว่าข้างที่ฉันเลือกคือความจริง
ฉันมองว่าคำว่า "ครอบครัว" ไม่ได้เป็นเรื่องสำคัญในชีวิตเพราะ
ฉันไม่รู้ว่าครอบครัวมีความหมายยังไง แบบที่คนอื่นๆ เขารู้กัน
ฉันพยายามไม่สอดรู้สอดเห็นเรื่องแม่
เป้าหมายของฉันในตอนนี้คือ อยู่เคียงข้างแม่ในฐานะลูกสาว
แม่จะเป็นฆาตกรหรือไม่ก็ตาม
ตลอดการว่าความ 18-19 ปีของผม
ผมไม่เคยเจอเรื่องแบบนี้มาก่อน
ตัวละครแต่ละตัวในเรื่องนี้
มีเอกลักษณ์อย่างมาก
ทุกคนมีเจตนาแฝงของตัวเอง
ประเภทของคนที่อยู่ในครอบครัวนี้
คุณบอกไม่ได้ว่าใครสนิทกับใคร
สิ่งที่แต่ละคนคิดอยู่ในใจ
เงินและทรัพย์สินมีบทบาทยังไง ต่อความสัมพันธ์ระหว่างบุคคล
ภายในสมาชิกของครอบครัวนี้
โดยเฉพาะมิคาอิล เขามีเจตนาแฝงของตัวเอง
(26 เมษายน ปี 2012 2 วันหลังจากที่ชีนาหายตัวไป)
(จาก มิคาอิล โบรา ถึง อินดรานี มูเกอร์เจีย)
(แม่ครับ ส่งเงินค่าตั๋วจากมุมไบไป กูวาฮาติให้หน่อยได้ไหม รักมากครับ)
ไม่มีคนสติดีที่ไหน คนที่กำลังหนีจากฆาตกร
ส่งข้อความไปหาฆาตกรแล้วบอกว่า "นี่ รักคุณมากเลยนะ"
แล้วก็ส่งข้อความทำนองนั้นมาเรื่อย แบบนี้…
ช่างไร้สาระมากเลย
ความสัมพันธ์ของผมกับอินดรานี มีแค่การช่วยเหลือเรื่องเงินเท่านั้น
ผมไม่อยากขัดใจเธอไม่ว่าทางไหนก็ตาม
ผู้คนถามผมว่า "ทำไมคุณไม่ออกไปตามหาชีนา"
คนอายุ 20 จะทำอะไรได้
ตอนที่เขากำลังดูแล ตากับยายที่ใกล้จะตายอยู่
ผมจะออกจากบ้านได้ยังไง
ตลอดสามปีที่คุณอ้างว่าตามหาชีนา
คุณไม่เคยส่งอีเมล ถามว่าเธออยู่ไหนเลยสักครั้ง
ครับ
(แม่ครับ สบายดีไหม ในที่สุดก็มีรถ ผมมีความสุขมาก รักแม่สุดๆ เลย)
คุณบอกว่าสุขภาพของตากับยาย กำลังย่ำแย่
แต่ในทางกลับกัน คุณไปซื้อรถเอสยูวีเหรอ
สุขภาพของพวกท่านไม่ได้ทรุดโทรม หรือว่าแย่ลงตอนที่ผมซื้อรถคันนั้น
- คุณซื้อรถในปี 2014 - ครับ
คุณเพิ่งบอกเรา ว่าสุขภาพของพวกท่านแย่มาก
ซึ่งคุณออกไปตามหาชีนาไม่ได้ หรือแม้แต่ส่งอีเมลหาเธอ
เพราะสุขภาพของตากับยายแย่มาก
ครับ จนกระทั่งผมซื้อ…
สุขภาพของพวกท่านทรุดโทรมลง พวกท่านป่วยอยู่แล้ว
ผมอยากซื้อรถเอสยูวี นี่คือความฝันของผม
ที่จะได้ขับรถเอสยูวี เพราะผมไม่เคยขับเอสยูวีเลย
ผมอายุ 22 ปี
ผมไม่ค่อยมีหัวคิดหรอก
ฉันขอบอกว่ามิคาอิลเป็นพวกขี้บ่น
มิคาอิลขี้เกียจตัวเป็นขน แค่นั้นเลย และเขาโกหกเก่ง
ทุกครอบครัวมีแกะดำกันทั้งนั้น
มิคาอิลเป็นแบบนั้นแหละ
ผู้คนตัดสินว่าฉันผิดเพราะว่า "ทำไมคุณถึงทิ้งลูกคุณ"
ฉันไม่จำเป็นต้องขอโทษเรื่องนั้น
ฟังนะ แปดปีในคดีนี้
มีคำโกหกพกลมเต็มไปหมด
และหนึ่งในความยากลำบาก ในการเข้าถึงความจริง
คือเมื่อสมาชิกหลักทุกคน ของครอบครัวอาจจะปิดบัง
และไม่ได้เปิดเผยความจริง
พวกเขาอาจจะรู้อะไรมากกว่า ที่เคยเปิดเผยต่อสังคม
ผมมองว่า
นี่จึงเป็นเรื่องที่ยากมาก ในการแยกแยะ
ความจริง ความจริงแค่ครึ่งเดียว ออกจากเรื่องโกหก
ที่มีอยู่เต็มไปหมด
พูดอีกทีครับ ผมไม่เข้าใจ
(เสียงของราหุล มูเกอร์เจีย)
พ่อบอกว่าเธอไม่เป็นไร ลูกไม่ต้องเป็นห่วงอะไร
(เสียงของปีเตอร์ มูเกอร์เจีย)
ครับ
- โอเคนะ - ครับ
พอรู้ไหมว่าเธออยู่ที่ไหน
พ่อไม่รู้ พ่อไม่รู้ว่าเธออยู่ที่ไหน
- โอเค แล้วเธอว่ายังไงบ้าง - และพ่อ…
เธอพูดว่ายังไงบ้าง
- เธอบอก "ไงคะ ฉันโอเค" เหรอ - เธอไม่พูดมาก…
เธอพูดกับพ่อไม่เยอะเท่าไหร่
อินดรานีบอกว่า "ชีนา ไปคุยกับจีจูหน่อยได้ไหม
และบอกเขาว่าเธอสบายดี"
- ครับ - เธอเลยพูดแบบนั้น
เธอว่า "จีจู สวัสดี ฉันสบายดี" และแบบว่า…
โอเคครับ คือว่าผม…
อันที่จริง พ่อครับ ถ้าพ่อ… ไม่ๆ ที่จริงแล้ว
พอแล้วครับ ไม่เอาอีกแล้ว
ถ้าพ่อลองฟัง…
ถ้าพ่อลองคิดให้ดีๆ และใช้ตรรกะหน่อย
นี่ยังเป็นเรื่องเดียวกันอยู่เลย ผมแค่ต้องเชื่อพ่อใช่ไหม
ผมต้องเชื่ออินดรานี พ่อไม่ได้ยินเสียงชีนาด้วยซ้ำ
ผมหมายถึง เธอ…
อินดรานีมีเบอร์โทรของชีนาใช่ไหม
อินดรานีโทรหาเธอ อินดรานีและชีนาไปเจอกัน
และมีโอกาสที่ชีนาจะพูดว่า
"ฉันต้องไปเรียนป. โท และฉันต้องการเงินทุน" ใช่ไหม
และอินดรานีพูดว่า "ได้ ฉันจะช่วยเธอ"
"ฉันจะช่วยให้เธอไปเมืองนอก ให้เร็วที่สุดและไปเรียนป. โท"
นี่แหละประเด็น
เราเพิ่งจะหมั้นกันเอง
ผมก็เลยไม่เชื่อเรื่องพวกนี้
พ่อฟังผมนะ ผมรักพ่อ แต่พ่อ…
พ่อทำให้ผมถึงขีดสุดแล้ว
และผมทำให้พ่อถึงขีดสุดเหมือนกัน แต่ขอโทษนะ ผมเชื่อไม่ลง
ผมจะค้นหาเธอต่อไป
ผมจะทำทุกอย่างที่ทำได้ต่อไป จนกระทั่งผมเจอ
หลักฐานที่แน่นหนาและเชื่อได้ว่า ชีนาปลอดภัยอยู่
และนั่นหมายถึงผมต้องได้คุยกับเธอ
จนกว่าผมจะไปถึงขั้นนั้น
ผมจะไม่ปล่อยวางเรื่องนี้ไปแน่
ราหุลเป็นพยาน ที่สำคัญที่สุดของอัยการ
เขาเป็นพยานปากเอก
เราทำการตรวจสอบภูมิหลัง ของราหุลอย่างละเอียด
จนเราเจอประวัติอาชญากรรม ก่อนหน้านี้ของราหุลในอินเดีย
และในอังกฤษ
ราหุล มูเกอร์เจียยอมรับ ในศาลเมื่อวานนี้
ว่าบ้านของเขาในอังกฤษ เคยโดนตำรวจตรวจค้น
ตำรวจจับได้ว่าเขาปลูกกัญชาในบ้าน
ตำรวจเจอกัญชาในบ้านเขาหกถึงเจ็ดต้น
ตำรวจขึ้นบัญชีดำใบขับขี่เขา เพราะเขาฝ่าฝืนกฎจราจร…
สิ่งที่อินดรานีทำกับทุกคนในศาล คือการทำลายชื่อเสียง
ผมสูบกัญชา ราหุลสูบกัญชา
ต่อหน้าคนทั้งโลก
เธอทำลายชื่อเสียงของทุกคนเลย
ทุกคนทำผิดพลาดเล็กน้อย หรือทำเรื่องงี่เง่าในวัยเด็ก
มันไม่ได้เกี่ยวข้องอะไรกับคดีนี้
ช่วงที่สำคัญที่สุดในคดีนี้ คือตอนที่ราหุลมาขึ้นศาล
และเขาพูดสิ่งที่เรากำลังรอคอยกัน
อย่างใจจดใจจ่อ
ผมเข้าใจว่าราหุล
เป็นนักแสดงมืออาชีพที่ฝึกฝนมาดี
นั่นคือเรื่องสำคัญ
การแสดงละครมีผลกระทบอย่างมาก
และสื่อมีการรายงานข่าวเป็นวงกว้าง
จังหวะที่เขาก้าวเข้าไปในคอกพยาน
ผมรู้เลยว่าเขาไม่ใช่พยานทั่วไป
เราเจอคนที่รับมือยากเข้าแล้ว
ทุกคนอยากรู้สิ่งที่ราหุลจะออกมาพูด
ตอนที่เขาเข้าไปในคอกพยาน
เขาอธิบายเรื่องทั้งหมด
ราหุลพูดว่าเขารักชีนามากแค่ไหน
เขาคิดถึงเธอมากแค่ไหน
เขารอคอยให้เธอกลับมานานขนาดไหน
แต่กลยุทธ์ของฝ่ายจำเลยคือโจมตีเขา
และฉันว่าทำแบบนั้นไม่ได้ผลนะ
เพราะคุณยังรู้สึกเห็นอกเห็นใจเขา
อย่างมากอยู่ดี
ตอนที่ทนายซานเกิลพูดเกี่ยวกับว่า
"เราไม่ได้อยากรู้รายละเอียด ความรักของคุณ"
ตอนที่ทนายพูดแบบนั้น เหมือนเขากำลังตบหน้าราหุลอยู่
คุณรู้สึกได้เลย
เขาเจ็บปวด เหมือนโดนต่อยร่วง
ก่อนหน้าราหุลจะมาขึ้นให้การ ฉันว่าไม่มีใครเชื่อถือได้สักคน
ฉันคิดว่าคงจะไม่ได้ยินความจริงแน่
แต่พอราหุลมาขึ้นให้การ
ฉันรู้สึกว่าสิ่งที่เขาพูดมา เป็นเรื่องจริงอยู่หลายอย่าง
เขากลายเป็นพยาน ที่น่าเชื่อถือที่สุดของอัยการ
เพราะเขาเป็นคนเดียวจริงๆ ที่ตามหาชีนา
ไม่มีใครตามหาชีนา เขาตามหาชีนา
เขาโทรหาพ่อที่แท้จริงของชีนา และพูดว่า "มาหาเธอกันเถอะ"
เขาไล่บี้ไม่เลิก
สิทธัตถะ ดาส พ่อตัวจริงของชีนา
ถูกกล่าวหา
- ผมลืม อินดรานี ขอล่ะ ผม… - โทษที
- ขอโทษค่ะ ขอโทษ - กำลังพูดลื่นๆ เลย
ราหุลโทรหาเขา…
(สิทธัตถะ ดาส พ่อของชีนา)
ฉันคิดว่าประมาณ 77 ครั้ง
เพราะราหุลอยู่บ้านเดียวกับชีนา
ราหุลยังไม่ได้แต่งงานกับเธอ เขาไม่มีสิทธิตามกฎหมาย
เขาอยากได้ใครสักคน ที่เกี่ยวพันกับเธอทางสายเลือด
มาแจ้งความ
เขาพยายามเกลี้ยกล่อม พ่อที่แท้จริงของเธอให้ทำแบบนั้น
ราหุลเล่าเรื่องรักของเขา เหมือนเขาเป็นชายที่รักหญิงคนนี้
คุณมองออกจากสีหน้าของเขา
เวลาที่เขาพูดถึงชีนาในศาล
สีหน้าของเขาจะสลดลง และคุณมองออกว่าเขาคิดถึงความหลัง
เขาพาเธอเข้ามาในห้องพิจารณาคดี คุณรู้สึกว่าหญิงคนนี้หายไปจริงๆ
คุณรู้สึกถึงความสูญเสีย ความอาลัย ความเศร้าโศก
เขาย้ำเตือนศาลหลายครั้ง ว่าเรามาอยู่ที่นี่กันทำไม
เราอยู่ที่นี่ เพราะมีผู้หญิงคนหนึ่งถูกฆ่า
และมีบ่อยครั้งเมื่อการพิจารณาคดี ดำเนินไปหลายปี
คุณลืมว่าไปที่นั่นเพื่ออะไร แต่เขาช่วยดึงความทรงจำกลับมา
คุณรู้สึกว่าเขาทำแบบนั้น เพราะอยากทวงความยุติธรรมให้ชีนา
ตอนที่ฉันจ้างทนาย
และฉันออกมาจากเรือนจำ…
ฉันตั้งกลุ่มวอตส์แอปป์…
และตั้งชื่อกลุ่มว่า "ความยุติธรรมเพื่อชีนา"
เพราะในจุดนั้น ตอนที่ฉันออกมาจากเรือนจำ
ฉันเชื่อว่า
ชีนาอาจจะตายไปแล้ว
ฉันจะเปลี่ยนชื่อกลุ่ม และฉันตัดสินใจอย่างเด็ดขาด
ว่าฉันต้องเปลี่ยนชื่อเป็น "ความยุติธรรมเพื่ออินดรานี"
เพราะฉันสมควรได้รับความยุติธรรม
ฉันใช้เวลาหกปีครึ่งในเรือนจำ
เพราะผู้หญิงที่อาจจะยังมีชีวิตอยู่
โอเค ในตอนนี้
ฉันคิดว่า… พูดตามตรง ฉันมองว่า
ความยุติธรรมเพื่อตัวฉันเอง มีความสำคัญมากๆ
เพราะฉันไม่ได้ผ่านการ พิจารณาคดีในศาล
ฉันผ่านการพิจารณาคดีในสื่อมวลชน
สื่อตัดสินไปแล้ว ทุกคนตัดสินไปแล้วว่า
ฉันมีความผิด
(เราไม่เห็นใจ "ฆาตกร")
ฉันถูกตั้งฉายามากมาย ฉันถูกเรียกว่าแม่ใจร้าย
ฉันว่าฉันเป็นแม่ที่ดีนะ
ฉันอาจจะไม่ใช่แม่ที่สมบูรณ์แบบ แต่ฉันคิดว่าฉันเป็นแม่ที่ดี
ฉันรักวิดฮีมาก ฉันรักลูก
ฉันโกรธมิคาอิลมากๆ เรื่องความประพฤติของเขา
และเรื่องโกหกที่เขาเผยแพร่ออกไป
ฉันโดนปีเตอร์ทำร้ายอย่างแสนสาหัส
เขาโกหกครั้งแล้วครั้งเล่า และมันทำให้ฉันโกรธจริงๆ
เพราะคำโกหกของเขา ทำให้ฉันเดือดร้อนหนักขึ้น
ฉันว่าฉันไม่มีครอบครัว
ครอบครัวทำให้ฉันผิดหวังอย่างรุนแรง
ฉันรู้สึกว่าโดนลูกคนแรกหักหลัง โดนชีนาหักหลัง
ฉันรู้สึกจริงๆ ว่า ชีนาอาจเป็นลูกที่ดีที่สุด
ฉันคิดว่าเธอเคยเป็นคนขยัน เธอเคยอบอุ่น
เป็นคนจิตใจดีมากๆ
ตอนนี้จากคำว่า "เคย" ฉันควรใช้คำว่า "เป็น" แทน
เพราะถ้าเธอยังมีชีวิตอยู่ ฉันก็จะถอนทุกคำที่เคยพูดออกไป
เพราะฉันคิดว่า เธอชักจูงคนอื่นเก่งมาก
และเธอเป็นเด็กตัวแสบ
คนที่ตัดสินใจจากไป ผู้หญิงอายุ 25 ปี
ตอนที่ฉันออกจากบ้านมา พ่อแม่ออกมาตามหาฉันรึเปล่า
ไม่ พวกท่านไม่ได้ตามหา จริงไหม
ไม่มีใครพูดถึงเรื่องนั้นใช่ไหม ทำไมล่ะ
ฉันไม่จำเป็นต้องรับคำสั่ง จากใครอีกแล้ว
ฉันต้องพึ่งตัวเอง
ฉันมีความสุขมากๆ กับสิ่งที่ฉันเป็นเพราะฉันคิดว่า
ฉันควบคุมชีวิตตัวเองได้มากขึ้น ควบคุมอารมณ์ได้
ฉันแยกตัวออกมาจากคนอื่นๆ ได้แล้ว
ฉันไม่ต้องเสแสร้ง ทำตัวเป็นภรรยาของปีเตอร์
หรือฉันไม่ต้องเป็นแม่
วิดฮีเป็นผู้ใหญ่แล้ว มิคาอิลใช้ชีวิตของเขาเอง
ชีนาซ่อนตัวอยู่สักที่ ในแคชเมียร์หรือที่ไหนก็ตาม
ฉันแค่เป็นตัวของตัวเอง ฉันเป็นตัวเองได้
ฉันหัวเราะได้ ฉันร้องไห้ได้ ฉันทำอะไรก็ได้ที่อยากทำ
ฉันพูดอะไรก็ได้ที่อยากพูด และนั่นรู้สึกดีมาก
พูดตามตรงนะ ฉันรู้สึกมีอิสระมากเลย
เมื่อคุณศึกษาคดี อย่างคดีของอินดรานี มูเกอร์เจีย…
ตอนนี้ฉันพูดไม่ได้ด้วยซ้ำว่า ฉันเชื่อว่าเธอไม่ได้ทำ
ฉันพูดแบบนั้นไม่ได้จริงๆ คดีนี้ซับซ้อนเกินไปสำหรับฉัน
(กาวีรี บามไซ นักข่าวและคอลัมนิสต์)
แต่ฉันสงสัยอยู่เสมอ…
อินดรานี เธอสร้างตัวขึ้นมา จากสภาพที่แทบไม่มีอะไรเลย
เธอทำงานตัวเป็นเกลียว เพื่อสร้างชีวิตนี้ของเธอ
แต่ความคิดที่ว่าเธออยากปกป้อง ชีวิตที่สร้างขึ้นมาอย่างรอบคอบ
มากพอที่จะทำให้เธอไป ก่อเหตุฆาตกรรมหรือเปล่า
แต่เวลาที่คุณอ่านเรื่องคนชั่วร้าย
เวลาที่คุณอ่านเรื่องคนจิตเภท
เวลาที่คุณอ่านเรื่อง คนที่ประสบความสำเร็จ
เป็นได้ที่บางครั้งเขามีอาการก้ำกึ่ง กับคนที่เป็นจิตเภท
อินดรานี มูเกอร์เจีย ไม่มีทางหนีชีนา โบราพ้น
เธอไม่มีทางหนีชีนาพ้นตลอดชีวิตเธอ
ชีนา โบราจะติดสอยห้อยตาม อินดรานี มูเกอร์เจียไปจนถึงวันตาย
เช่นเดียวกับความคิดที่ว่า เธออาจเป็นคนฆ่าชีนา โบรา
ซึ่งเป็นลูกสาวเธอ
(อินดรานี มูเกอร์เจียร่วมงานกาล่า)
คุณฆ่าชีนา ลูกสาวคุณหรือเปล่า
ถามอะไรโง่ๆ แบบนั้น
(ผู้ต้องหาทั้งสี่คนใน คดีฆาตกรรมชีนา โบราได้รับการติดต่อ)
(ให้มีส่วนร่วมในสารคดีชุดนี้ เช่นเดียวกับราหุล มูเกอร์เจีย)
(ทุกคนตัดสินใจเข้าร่วม ยกเว้นอินดรานี มูเกอร์เจีย)
(ตั้งแต่เริ่มพิจารณามานานกว่าหกปี ยังไม่มีคำพิพากษาออกมา)
(ผู้ต้องหาทั้งสี่คน ได้ประกันตัวออกมา)
(ศพที่เชื่อกันว่าเป็นศพของชีนา)
(ยังไม่มีใครมาอ้างสิทธิ์ และอยู่ห้องเก็บหลักฐานของศาล)
(รอคอยความยุติธรรมและการปิดคดี)
คำบรรยายโดย มีคม วรรณรัตน์